
DR 31.10.2011 39 

 
12.41 tgh. 

Menteri Perdagangan Antarabangsa dan Industri [Dato’ Sri Mustapa bin 
Mohamed]: Bismillaahir Rahmaanir Rahim. Assalamualaikum warahmatullaahi 
wabarakaatuh. Tuan Yang di-Pertua, saya mengucapkan terima kasih kepada 16 orang 
Ahli Yang Berhormat yang membahaskan belanjawan yang merujuk pada Kementerian 
Perdagangan Antarabangsa dan Industri. Hari ini saya akan cuba menjawab 
sebahagian besar daripada isu-isu yang dibangkitkan. 

Antara isu utama yang dibangkitkan, pertama ialah berkaitan dengan 
pelaburan khususnya pelaburan asing; kedua ialah pelaburan domestik; ketiga, 
perusahaan kecil dan sederhana; keempat, daya saing; dan kelima ialah liberalisasi 
sektor perkhidmatan. Ini antara isu-isu utama yang dibangkitkan dan insya-Allah, saya 
akan cuba menjawab sebahagian besar isu-isu yang disentuh oleh Ahli Yang 
Berhormat. Mana-mana yang tidak sempat saya sentuh oleh sebab ramai lagi kawan-
kawan yang hendak bercakap, kita akan jawab secara bertulis. 

Berkaitan dengan FDI ataupun pelaburan langsung, ada tiga perkara yang 
dibangkitkan. Pertama, angka-angka dipertikaikan; kedua, prestasi negeri-negeri 
tertentu; dan ketiga ialah berkaitan dengan kaedah mempromosi pelaburan. Itu tiga hal 
yang dibangkitkan oleh Yang Berhormat Permatang Pauh, Yang Berhormat Klang, 
Yang Berhormat Gombak, Yang Berhormat Rembau, Yang Berhormat Sri Gading dan 
juga Yang Berhormat Pasir Salak. 

Berkaitan dengan angka-angka, saya hendak menjelaskan bahawa angka-
angka yang diterbitkan oleh World Investment Report (WIR) pada hujung bulan Julai 
adalah angka-angka yang diterima pakai oleh semua pihak. WIR yang diterbitkan oleh 
UNCTAD ini merupakan angka yang berwibawa. Maka, ia dirujuk oleh Yang Amat 
Berhormat Perdana Menteri dalam ucapan belanjawan iaitu RM9.1 bilion tahun lepas, 
peningkatan yang amat ketara. USD9.1 bilion dan kira-kira USD7 bilion enam bulan 
pertama tahun ini adalah angka sebenarnya yang tidak harus dipertikaikan. 

Memang kita ada beberapa laporan lagi yang disentuh oleh Ahli Yang 
Berhormat, umpamanya FDI Outlook Financial Report 2011 dan juga Asia-Pacific Trade 
and Investment Report 2011. Akan tetapi laporan ini merupakan laporan yang melihat 
pada prospek masa hadapan. Sebenarnya kalau kita merujuk pada Asia-Pacific Trade 
Investment Reportd muka surat 47 umpamanya, disentuh juga, dinyatakan di situ 
dengan jelas bahawa Malaysia mengalami peningkatan paling ketara daripada segi 
kenaikan FDI tahun lepas dan juga enam bulan pertama tahun ini.  

Jadi, saya harap Ahli Yang Berhormat janganlah mempertikaikan angka-
angka. Angka-angka ini ialah angka-angka sebenar. Kerajaan tidak memutarbelitkan 
angka-angka. Kita bukan macam beberapa buah negara lain yang cuba hendak 
menyembunyikan angka. Angka yang paling berwibawa berkaitan dengan pelaburan 
asing ini adalah dikeluarkan oleh UNCTAD iaitu World Investment Report yang 
dikeluarkan pada sekitar bulan Julai ataupun Ogos setiap tahun dan ia disahkan oleh 
Jabatan Perangkaan kita dan juga pihak Bank Negara. Jadi, saya harap perkara ini 
tidak perlulah kita ungkit-ungkit lagi. Tidak perlu kita mengungkit angka-angka. Yang 
penting ialah kita ada satu pelan transformasi yang mantap untuk memastikan Malaysia 
terus menjadi destinasi pelaburan yang unggul di rantau ini. Itu berkaitan angka-angka. 

Kedua ialah berkaitan dengan prestasi pelaburan negeri-negeri yang 
dibangkitkan oleh Yang Berhormat Gombak dan beberapa orang Ahli Yang Berhormat 
yang lain. Mengikut angka terkini iaitu angka-angka yang diluluskan dalam bidang 
pembuatan oleh MIDA dari Januari hingga September tahun ini, jumlahnya ialah kira-
kira RM37 bilion. Ini dalam bidang pembuatan. Pertama ialah Sarawak, RM7.3 bilion; 
Selangor, RM6.4 bilion; Johor ialah RM6.1 bilion. Kerajaan tidak pernah 
menyembunyikan angka-angka ini. Angka-angka ini diterbitkan pada setiap bulan 
secara telus termasuklah dimuatkan dalam website MIDA dan juga MITI. Maka, tidak 
ada apa yang hendak disembunyikan. Kita tidak menafikan bahawa beberapa buah 
negeri memang mencatatkan kejayaan yang baik dan ini adalah hasil usaha kita 
bersama.  

Kerajaan Pusat telah pun menyediakan infrastruktur yang begitu mantap di 
beberapa buah negeri di seluruh negara khususnya di Lembah Klang ini. Kita tahu 
bahawa infrastrukturnya amat baik, maka sudah pastinyalah Lembah Klang terus 
menjadi daya tarikan kepada pelabur-pelabur asing dan juga dalam negara.  



12.41 tgh. Menteri Perdagangan Antarabangsa dan Industri [Dato' Sri Mustapa bin Mohamed]: Bismillaahir Rahmaanir Rahim. Assalamualaikum warahmatullaahi wabarakaatuh. Tuan Yang di-Pertua, saya mengucapkan terima kasih kepada 16 orang Ahli Yang Berhormat yang membahaskan belanjawan yang merujuk pada Kementerian Perdagangan Antarabangsa dan Industri. Hari ini saya akan cuba menjawab sebahagian besar daripada isu-isu yang dibangkitkan. Antara isu utama yang dibangkitkan, pertama ialah berkaitan dengan pelaburan khususnya pelaburan asing; kedua ialah pelaburan domestik; ketiga, perusahaan kecil dan sederhana; keempat, daya saing; dan kelima ialah liberalisasi sektor perkhidmatan. Ini antara isu-isu utama yang dibangkitkan dan insya-Allah, saya akan cuba menjawab sebahagian besar isu-isu yang disentuh oleh Ahli Yang Berhormat. Mana-mana yang tidak sempat saya sentuh oleh sebab ramai lagi kawan- kawan yang hendak bercakap, kita akan jawab secara bertulis. Berkaitan dengan FDI ataupun pelaburan langsung, ada tiga perkara yang dibangkitkan. Pertama, angka-angka dipertikaikan; kedua, prestasi negeri-negeri tertentu; dan ketiga ialah berkaitan dengan kaedah mempromosi pelaburan. Itu tiga hal yang dibangkitkan oleh Yang Berhormat Permatang Pauh, Yang Berhormat Klang, Yang Berhormat Gombak, Yang Berhormat Rembau, Yang Berhormat Sri Gading dan juga Yang Berhormat Pasir Salak. Berkaitan dengan angka-angka, saya hendak menjelaskan bahawa angka- angka yang diterbitkan oleh World Investment Report (WIR) pada hujung bulan Julai adalah angka-angka yang diterima pakai oleh semua pihak. WIR yang diterbitkan oleh UNCTAD ini merupakan angka yang berwibawa. Maka, ia dirujuk oleh Yang Amat Berhormat Perdana Menteri dalam ucapan belanjawan iaitu RM9.1 bilion tahun lepas, peningkatan yang amat ketara. USD9.1 bilion dan kira-kira USD7 bilion enam bulan pertama tahun ini adalah angka sebenarnya yang tidak harus dipertikaikan. Memang kita ada beberapa laporan lagi yang disentuh oleh Ahli Yang Berhormat, umpamanya FDI Outlook Financial Report 2011 dan juga Asia-Pacific Trade and Investment Report 2011. Akan tetapi laporan ini merupakan laporan yang melihat pada prospek masa hadapan. Sebenarnya kalau kita merujuk pada Asia-Pacific Trade Investment Reportd muka surat 47 umpamanya, disentuh juga, dinyatakan di situ dengan jelas bahawa Malaysia mengalami peningkatan paling ketara daripada segi kenaikan FDI tahun lepas dan juga enam bulan pertama tahun ini. Jadi, saya harap Ahli Yang Berhormat janganlah mempertikaikan angka- angka. Angka-angka ini ialah angka-angka sebenar. Kerajaan tidak memutarbelitkan angka-angka. Kita bukan macam beberapa buah negara lain yang cuba hendak menyembunyikan angka. Angka yang paling berwibawa berkaitan dengan pelaburan asing ini adalah dikeluarkan oleh UNCTAD iaitu World Investment Report yang dikeluarkan pada sekitar bulan Julai ataupun Ogos setiap tahun dan ia disahkan oleh Jabatan Perangkaan kita dan juga pihak Bank Negara. Jadi, saya harap perkara ini tidak perlulah kita ungkit-ungkit lagi. Tidak perlu kita mengungkit angka-angka. Yang penting ialah kita ada satu pelan transformasi yang mantap untuk memastikan Malaysia terus menjadi destinasi pelaburan yang unggul di rantau ini. Itu berkaitan angka-angka. Kedua ialah berkaitan dengan prestasi pelaburan negeri-negeri yang dibangkitkan oleh Yang Berhormat Gombak dan beberapa orang Ahli Yang Berhormat yang lain. Mengikut angka terkini iaitu angka-angka yang diluluskan dalam bidang pembuatan oleh MIDA dari Januari hingga September tahun ini, jumlahnya ialah kira- kira RM37 bilion. Ini dalam bidang pembuatan. Pertama ialah Sarawak, RM7.3 bilion; Selangor, RM6.4 bilion; Johor ialah RM6.1 bilion. Kerajaan tidak pernah menyembunyikan angka-angka ini. Angka-angka ini diterbitkan pada setiap bulan secara telus termasuklah dimuatkan dalam website MIDA dan juga MITI. Maka, tidak ada apa yang hendak disembunyikan. Kita tidak menafikan bahawa beberapa buah negeri memang mencatatkan kejayaan yang baik dan ini adalah hasil usaha kita bersama. Kerajaan Pusat telah pun menyediakan infrastruktur yang begitu mantap di beberapa buah negeri di seluruh negara khususnya di Lembah Klang ini. Kita tahu bahawa infrastrukturnya amat baik, maka sudah pastinyalah Lembah Klang terus menjadi daya tarikan kepada pelabur-pelabur asing dan juga dalam negara.